Οίκος του Βιντ-Νοϊβίντ

Ο Οίκος του Βίντι ή Οίκος του Βιντ (αλβανικά: Oxhaku i Vidve or Shtëpia e Vidve‎) είναι ευρωπαϊκή δυναστεία, η οποία ιδρύθηκε από τον Γουλιέλμο, πρίγκιπα της Αλβανίας, ο οποίος υπήρξε ηγεμόνας για μικρό διάστημα στο Πριγκιπάτο της Αλβανίας ως Βίντι Α΄ από τις 7 Μαρτίου 1914 έως τις 3 Σεπτεμβρίου 1914, όταν εξορίστηκε. Η βασιλεία του έληξε επίσημα στις 31 Ιανουαρίου 1925, όταν η χώρα έγινε Αλβανική Δημοκρατία. Έξω από τη χώρα και σε διπλωματική αλληλογραφία, ο Γουλιέλμος ονομαζόταν «κυρίαρχος ηγεμόνας», αλλά στην Αλβανία αποκαλούνταν μπρετ, δηλαδή βασιλιάς. Αποκαλούνταν επίσης Σκεντέρμπεης Β΄, προς τιμήν του Σκεντέρμπεη, εθνικού ήρωα της Αλβανίας. Ο σημερινός επικεφαλής της δυναστείας είναι ο Μαξιμιλιανός, Πρίγκιπας του Βιντ, ο οποίος διαδέχθηκε τον πατέρα του Κάρολο, Πρίγκιπα του Βιντ, τον Μάρτιο του 2015.

 Το Βιντ ήταν κομητεία του κρατιδίου της Ρηνανίας-Παλατινάτου στη Γερμανία, στο σημείο όπου ο ποταμός Βιντ συμβάλλει με τον Ρήνο. Το Βιντ εμφανίστηκε ως κομητεία νωρίτερα από πολλά άλλα γερμανικά κράτη. Από το 1243 ως το 1462 το Βιντ ήταν ενωμένο με την Κομητεία του Ίζενμπουργκ ως Ίζενμπουργκ-Βιντ. Το Βιντ διασπάστηκε δύο φορές: μεταξύ του ίδιου και του Βιντ-Ντίρντορφ το 1631 και μεταξύ του Βιντ-Νοϊβίντ και του Βιντ-Ρούνκελ το 1698. Κόμητες του Βιντ (860–1243) Μάτφριντ Α΄ (περίπου 860–;) Έμπερχαρντ Mάτφριντ Β΄ Ρίχβιν Α΄ Ρίχβιν Β΄ Ρίχβιν Γ΄ Ρίχβιν Δ΄ (1093–1112) με... Μάτφριντ Γ΄ (1093–1129) Μπούρχαρντ (;–1152) με... Ζίγκφριντ (1129–61) με... Θεοδώρικος (1158–89) με... Γεώργιος, διοικητής των Γερμανών σταυροφόρων της 5ης σταυροφορίας μεταξύ 1217–1218 Λοθάριος (;–1243) Κόμητες του Βιντ (1462–1698) Φρειδερίκος Α΄ (1462–87) Γουλιέλμος Γ΄, Κόμης του Μερς (1487–1526 ) με... Ιωάννης Α΄ (1487–1533) Φίλιππος (1533–35) Ιωάννης Β΄ (1535–81) Χέρμαν Α΄ (1581–91) με... Γουλιέλμος Δ΄ (1581–1612) με... Χέρμαν Β΄ (1581–1631) Φρειδερίκος Β΄ (1631–98) Το Βιντ-Νοϊβίντ ήταν γερμανικό κρατίδιο της βορειοανατολικής Ρηνανίας-Παλατινάτου στη Γερμανία, που βρισκόταν βορειοανατολικά του ποταμού Ρήνου, περιλαμβάνοντας το Νοϊβίντ. Το Βιντ-Νοϊβίντ ήταν τμήμα του Βιντ και εξελίχθηκε από κομητεία σε πριγκιπάτο το 1784. Ο πρίγκιπας Αλέξανδρος Φίλιππος Μαξιμιλιανός ήταν ο δεύτερος γιος του πρίγκηπα Ιωάννη Φρειδερίκου Αλέξανδρου και ήταν γνωστός εξερευνητής, εθνολόγος και φυσιοδίφης. Το Βιντ-Νοϊβίντ μεταβιβάστηκε στο Νάσσαου και την Πρωσία το 1806. Οι μεγάλες ευρωπαϊκές δυνάμεις Αυστροουγγαρία, Ηνωμένο Βασίλειο της Μεγάλης Βρετανίας και της Ιρλανδίας, Τρίτη Γαλλική Δημοκρατία, Γερμανική Αυτοκρατορία, Ρωσική Αυτοκρατορία και Βασίλειο της Ιταλίας επέλεξαν τον Γουλιέλμο, μέλος του Οίκου του Βιντ, για την πρόσφατα ανεξαρτητοποιημένη Αλβανία. Η ανακοίνωση έγινε τον Νοέμβριο του 1913 και η απόφαση έγινε αποδεκτή από τον Ισμαήλ Κεμάλ, επικεφαλής της προσωρινής κυβέρνησης. Η προσφορά του αλβανικού θρόνου έγινε για πρώτη φορά σε αυτόν την άνοιξη του 1913, αλλά την απέρριψε. Παρά την απόρριψη της προσφοράς, οι Αυστριακοί άσκησαν πίεση στον Πρίγκιπα Γουλιέλμο σε μια προσπάθεια να τον μεταπείσουν.Οι Δυτικοευρωπαίοι έκριναν ότι η Αλβανία ήταν μια φτωχή, άνομη και οπισθοδρομούσα χώρα το 1913 και ορισμένες απόψεις ήταν δηκτικές. Ο γαλλικός τύπος αναφέρεται στον Γουλιέλμο ως « le Prince de Vide », που σημαίνει «πρίγκιπας της κενότητας». Το Πριγκιπάτο της Αλβανίας (αλβανικά: Principata e Shqipnis` ή Shteti Shqiptar‎), αναφέρεται στη βραχύβια μοναρχία στην Αλβανία, με επικεφαλής τον Γουλιέλμο, πρίγκιπα της Αλβανίας και στο κράτος μετά τον Α΄ Παγκόσμιο Πόλεμο μέχρι τη διάλυση της μοναρχίας το 1925, όταν η Αλβανία κηρύχθηκε δημοκρατία. Το Πριγκιπάτο της Αλβανίας ιδρύθηκε στις 21 Φεβρουαρίου 1914. Η Αλβανία ήταν υπό οθωμανική κυριαρχία από το 1478 περίπου μέχρι τη Συνθήκη του Λονδίνου τον Μάιο του 1913, όταν οι Μεγάλες Δυνάμεις αναγνώρισαν την ανεξαρτησία της Αλβανίας. Οι Μεγάλες Δυνάμεις επέλεξαν τον πρίγκιπα Γουλιέλμο του Βιντ, ανιψιό της Βασίλισσας Ελισάβετ της Ρουμανίας να γίνει ηγεμόνας της πρόσφατα ανεξαρτητοποιημένης Αλβανίας. Η πρώτη επίσημη προσφορά έγινε από 18 Αλβανούς αντιπροσώπους, που εκπροσώπησαν τις 18 επαρχίες της Αλβανίας στις 21 Φεβρουαρίου 1914, μια προσφορά την οποία δέχτηκε. Εκτός Αλβανίας ο Γουλιέλμος αναφέρονταν ως πρίγκιπας, αλλά στην Αλβανία αναφερόταν ως Μπρετ (βασιλιάς) έτσι ώστε να μην φαίνεται κατώτερος από τον βασιλιά του Μαυροβουνίου. Η πρώτη κυβέρνηση υπό την κυριαρχία του Οίκου του Βιντ ήταν ένα είδος «βασιλικού συμβουλίου» λόγω των μελών της, που ήταν εκπρόσωποι της αλβανικής αριστοκρατίας: Ο Πρίγκιπας Τουρχάν Πασά Περμέτι, πρώην διοικητής της Κρήτης και πρεσβευτής της Οθωμανικής Αυτοκρατορίας στην Αγία Πετρούπολη, ο Αζίζ Πασά Βρυώνη, ο πρίγκιπας Μπιμπ Ντόντα του Γκιομαρκάι-Μιρντίτα, ο πρίγκιπας Εσάντ Πασάς Τοπτάνι, ο Πρίγκιπας Γεώργιος Αδαμίδης μπέης Φρασέρι, ο Μιχάλ Τουρτούλι μπέης Κορυτσάς κλπ. Ο Πρίγκιπας Γουλιέλμος έφτασε στην Αλβανία και στην προσωρινή πρωτεύουσα του Δυρραχίου στις 7 Μαρτίου 1914 μαζί με τη βασιλική οικογένεια. Η ασφάλεια της Αλβανίας παρέχονταν από μια διεθνή χωροφυλακή που διοικούνταν από Ολλανδούς αξιωματικούς. Ο Γουλιέλμος έφυγε από την Αλβανία στις 3 Σεπτεμβρίου 1914 μετά από μια πανισλαμική εξέγερση που ξεκίνησε ο Εσάντ Πασάς και συνεχίστηκε από τον Χατζή Καμίλι, στρατιωτικό διοικητή της Εξέγερσης των αγροτών στην Αλβανία, με επίκεντρο τα Τίρανα. Ωστόσο ποτέ δεν παραιτήθηκε από τον θρόνο.